Mibait ya i Shankar king Varanasi, at anyang kayang kayanakan, miglakbe ya king Europa ampong India kayabe ya ing grupung talaterak ning kapatad nang lalaking i Uday Shankar. Tinuknang yang teterak anyang 1938 ba yang manigaral king pamanigtig sitar, at tinigtig ya antimong kasaup ning musikerong pang-korting i Allauddin Khan. Kayari ning kayang pamagaral anyang 1944, megobra ya i Shankar antimong kompositor, at lelangan na ing musika para king Apu Trilogy nang Satyajit Ray, at ya ing direktor king musika ning All India Radio, New Delhi, manibat 1949 anggang 1956.